Hvaða gögn þarf ég að taka saman áður en ég sel?
Almennt þá þarft þú ekki að taka til neinar upplýsingar um eignina því við sjáum um að afla allra opinberra gagna, svo sem um skráningu eignar, kvaðir og veðbönd. Við öflum einnig upplýsinga um stöðu áhvílandi veðskulda og stöðu allra gjalda og yfirlýsingar húsfélags ef það á við.
Hins vegar þá eru allar upplýsingar varðandi eignina mikilvægar og kunna að sýna atriði sem hafa áhrif á söluna. Það er því mikilvægt, ef þú býrð yfir frekari upplýsingum um eignina að þú upplýsir okkur um þær og sýnir okkur þau gögn sem þú kannt að búa yfir og varða eignina. Þar höfum við í gildi þá reglu að ekkert er of lítið eða ómerkilegt og að því meiri upplýsingar sem liggja fyrir, því öruggari og farsælli sala.
Við höfum yfir að ráða mikilli þekkingu þegar kemur að því að kynna og markaðssetja eignina þína. Fyrsta skrefið er að skrá eignina á fasteignavefi Mbl og Vísis þar sem flestir kaupendur leita fyrst að áhugaverðum eignum. Síðan fer eignin í birtingu á samfélagsmiðlum þar sem hún er kynnt til kaupendahóps sem hefur sýnt sambærilegum eignum áhuga.
Viljir þú fá frekari kynningu á eigninni þá bjóðum við upp á nokkrar gerðir af auglýsingapökkum sem við sérsníðum fyrir þína eign.
Við auglýsum að sjálfsögðu aldrei eign á þinn kostnað nema með þínu samþykki og við höfum sem vinnureglu að setja upp kynningaráætlun fyrir hverja fasteign þegar samningur og sölu- og markaðsþjónustu er undirritaður.
Þegar fasteign hefur verið á söluskrá lengur en sem nemur meðalsölutíma sambærilegra eigna, þá förum með þér yfir endurgjöf og svörun þeirra sem hafa skoðað fasteignina og ákveðum í sameiningu hvort og þá hverju þurfi að breyta.